**Д О Г О В О Р**

**ПРОЕКТ**

Днес, ………2016 г., в гр. Тополовград, между:

**ОБЩИНА ТОПОЛОВГРА**, с административен адрес на управление – гр. Тополовград, пл.”Освобождение” №1, с ЕИК............... , представлявана от Божин Божинов - Кмет на Община Тополовград и Динка Михова – гл. счетоводител, наричана по-долу за краткост „**ВЪЗЛОЖИТЕЛ“**, от една страна

и

„………………………”,с ЕИК ………………………….., със седалище и адрес на управление в ……………….……………..................., представлявано от ….......................... - ……………………, наричан по-долу за краткост „ИЗПЪЛНИТЕЛ”,

се сключи настоящият договор на основание чл. 112, ал.1 от ЗОП.

**I. ПРЕДМЕТ НА ДОГОВОРА**

Чл.1. (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с премет: **„РЕКОНСТРУКЦИЯ НА ВЪТРЕШНА ВОДОПРОВОДНА МРЕЖА НА С.ОРЕШНИК”, ОБЩИНА ТОПОЛОВГРАД”**

(2) Изпълнението на поръчката, предмет на настоящия договор, ще се извърши с материали и труд на ИЗПЪЛНИТЕЛЯ,съгласно посоченото в издадените от Главния архитект на Община Тополовград разрешения за строеж и одобрен инвестиционен проект, Техническата спецификация и Количествени сметки на ВЪЗЛОЖИТЕЛЯ, Предложението за изпълнение и КСС на ИЗПЪЛНИТЕЛЯ.

**II. СРОКОВЕ ПО ДОГОВОРА**

Чл.3. (1) Срокът на договора е периодът от датата на подписването му от двете страни до издаване на Разрешение за ползване.

(2) ***Времетраенето на строително-монтажните работи*** на обекта е ***................ календарни месеца****,* считано от датата на заверка на Заповедната книга, до съставяне на Констативен Акт обр.15 за установяване годността за ползване на строежа.

**ІII. ВЪЗНАГРАЖДЕНИЕ И НАЧИН НА ПЛАЩАНЕ**

Чл.4. (1) За изпълнението на строителството по настоящия договор ВЪЗЛОЖИТЕЛЯТ ще заплати на изпълнителя възнаграждение в размер на oбща крайна цена …………………… лв (………………………………………………………………………), без включен ДДС, или ……………… лв. (……………..…………………………) с вкл. ДДС, съгласно приложената оферта. Посочената цена не подлежи на предоговаряне.

(2) Стойностите на СМР за обекта е получено след остойностяване на приложените количествени сметки за видовете СМР, с включени всички начисления към единичните цени.

(3) Не подлежат на промяна за целия период до въвеждане на обекта в експлоатация посочените единични цени, съгласно количествено- стойностната сметка на Изпълнителя, неразделна част към настоящия договор.

(4) Посоченото в чл.4, ал.1 възнаграждение ще бъде заплатено от ВЪЗЛОЖИТЕЛЯ по банков път, по посочена от него банкова сметка, по следния начин:

1. ***Междинни плащания*** - до 80 % (осемдесет) от стойността на договорената по този договор сума при реализиране на мин. 10% (десет) от стойността на СМР въз основа на подписани протоколи за установяване на извършените СМР в срок от 30 (тридесет) работни дни от датата на верифициране на разхода от ПУДООС.

2. ***Окончателно плащане –*** до 100% (сто) от стойността на СМР след подписване на констативен акт образец №16 за установяване годността за ползване на строежите, съгласно чл.7, ал.3, т.16 на Наредба № 3 от 31 .07.2003 г. за Съставяне на актове и протоколи по време на строителството в срок от 15 (петнадесет) работни дни от датата на верифициране на разхода от ПУДОС.

Чл.5 ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи, като в случай на несъответствия на документацията с реално извършените работи на обектите по отношение на актувани количества, изисквания за качество и др., съответното плащане се извършва в срок от 10 (десет) работни дни след отстраняване на несъответствията. Отстраняването на недостатъците е за сметка на ИЗПЪЛНИТЕЛЯ.

Чл.6. Посочените количества на видове СМР се доказват двустранно с подробна ведомост в процеса на изпълнението. За завършени и подлежащи на разплащане ще се считат само тези видове работи, които са приети от инвеститорския контрол и СН и са отразени в съответния протокол. Всички плащания ще се правят срещу актуване на действително извършени строителни работи.

Чл.7. Изменения в количеството на отделните видове строително – монтажни работи се допускат само в рамките на общата цена и при доказване на необходимост за това изменение. Същите се остойностяват по единичните цени за отделните видове строително-монтажни работи посочени в количествено – стойностните сметки. ВЪЗЛОЖИТЕЛЯТ може да възлага в рамките на договорената стойност, допустимите дейности по проекта и срока на договора, и ИЗПЪЛНИТЕЛЯТ приема да изпълни допълнителни видове работи, чието извършване е резултат от технологични промени или в резултат на причини, които не са могли да бъдат известни на ВЪЗЛОЖИТЕЛЯ при подписване на този договор. Същите се остойностяват с единичните показатели от ценовата оферта, както следва:

|  |  |  |
| --- | --- | --- |
| 1 | Средна часова ставка | \_\_\_\_\_\_ лв./ч.ч. |
| 2 | Допълнителни разходи върху труда | \_\_\_\_\_\_ % |
| 3 | Допълнителни разходи върху механизация | \_\_\_\_\_\_ % |
| 4 | Доставно – складови разходи за материали | \_\_\_\_\_\_ % |
| 5 | Печалба | \_\_\_\_\_\_ % |

**ІV. СТРОИТЕЛСТВО**

Чл.8. След подписване на договора Изпълнителят може да изгради временната си строителна база, в която следва да осигури най-малко следните складови площи и офиси:

* временни складове за доставяните от Изпълнителя материали, с оглед изискванията за съхранението им;
* площадки за складиране на строителни отпадъци;
* офиси за представители на ВЪЗЛОЖИТЕЛЯ (инвеститорски контрол), консултанта и координатора по безопасност и здраве;

Чл.9. ИзпълнителяТ доставя за собствена сметка електроенергия, вода, телефон и други комуникационни средства, необходими за изпълнението на СМР. Приборите им за измерване и временните връзки за техния монтаж се осигуряват и са за сметка на ИЗПЪЛНИТЕЛЯ.

Чл.10. След приключване на работите по предмета на договора, ИЗПЪЛНИТЕЛЯТ своевременно ще демонтира от временната си база всичките си съоръжения (складове, офиси и битови помещения), ще изтегли цялата си механизация и невложени материали и ще я почисти за своя сметка.

Чл.11. ИзпълнителяТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

Чл.12. ИЗПЪЛНИТЕЛЯТ може да започне строително-монтажните работи по предмета на договора, само след подписването на Протокол обр.2 за откриване на съответната строителна площадка и определяне на строителна линия и ниво за всеки обект.

Чл.13. ИЗПЪЛНИТЕЛЯТ следва да извърши всички работи във връзка със строежа в съответствие с одобрените и съгласувани инвестиционни проекти, при точно спазване на клаузите на договора и приложенията към него, а също така и при спазване изискванията на *Наредба №2 от 31.07.2003г. за въвеждане в експлоатация на строежите в Република България* и минимални гаранционни срокове за изпълнени строителни и монтажни работи, съоръжения и строителни обекти, съобразно *Наредба №3 от 31.07.2003г. за съставяне на актове и протоколи по време на строителството* и на всички други действащи нормативни актове в Република България, приложими към дейностите по предмета на договора.

Чл.14. ВЪЗЛОЖИТЕЛЯТ предава на ИЗПЪЛНИТЕЛЯ 1 (един) екземпляр от одобрения от него и съгласуван инвестиционен проект за обекта за ползване по време на строителството и копие на издадените от Главния архитект на Общината разрешения за строеж.

Чл.15. Доставяните и влагани в строителството материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на *Закона за техническите изисквания към продуктите и другите позаконови нормативни актове, отностно тези видове документи*.

Чл.16. Откриването на строителните площадки и определянето на строителната линия и ниво за обектите, ще се извърши съгласно изискванията на чл. 157 и чл. 158 от ЗУТ, по реда на *Наредба №3 от 31.07.2003г. за съставяне на актове и протоколи по време на строителството*.

Чл.17. По време на строителството ИЗПЪЛНИТЕЛЯТ е длъжен да спазва всички изисквания на *Наредба №2 от 2004 г.* за минимални изисквания за здравословни и безопасни условия на труд при извършване на строителни и монтажни работи.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.18 (1). ВЪЗЛОЖИТЕЛЯТима право:

1. Да изисква информация за хода на изпълнението предмета на договора;

2. Да проверява изпълнението на предмета на договора относно качеството на извършваните СМР, влаганите материали, спазване правилата за безопасна работа и да проверява годността и безопасността на съоръженията, без да се намесва в оперативната самостоятелност на ИЗПЪЛНИТЕЛЯ;

3. Да прави възражения по изпълнението на работите по предмета на договора в случай на неточно изпълнение;

4. Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци.

5. Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението.

6. При констатиране на некачествено изпълнени работи, да изисква същите да бъдат отстранени или поправени за сметка на ИЗПЪЛНИТЕЛЯ.

7. При констатиране на недостатъци, които не е открил по време на изпълнение на възложените строително-монтажни дейности, установени в течение на оферираните от ИЗПЪЛНИТЕЛЯ гаранционни срокове, да поиска от него да ги поправи, без да дължи на същия заплащане за това.

8. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат:

- смърт или злополука на работник на ИЗПЪЛНИТЕЛЯ или на трето лице;

- загуба или нанесена повреда на каквото и да е имущество в следствие изпълнението предмета на договора през времетраенето на строително-монтажните дейности. В тази връзка ИЗПЪЛНИТЕЛЯТ се задължава да отстрани повредата или да възстанови паричната равностойност на загубата.

(2). ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

2. Да осигури достъп на ИЗПЪЛНИТЕЛЯ до строителната площадка на всеки обект;

3. Да предаде строителната площадка на ИЗПЪЛНИТЕЛЯ с Протокол за откриване на строителна площадка и определяне на строителна линия и ниво (обр. 2) съгласно *Наредба №3 от 31.07.2003г. за съставяне на актове и протоколи по време на строителството*;

4. Да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

5. Да осигури консултант по смисъла на чл. 166, ал.1, т. 1 от ЗУТ, който ще упражнява строителен надзор в съответствие с изискванията на Наредба № 2 от 2004 г. *за минимални изисквания за здравословни и безопасни условия на труд при извършване на строителни и монтажни работи.*

6. Да организира и насрочи комисия за съставяне на Констативен акт обр. 15 след писмено искане на ИЗПЪЛНИТЕЛЯ;

7. Да уведомява писмено ИЗПЪЛНИТЕЛЯза проявилите се в оферираните от него гаранционни срокове недостатъци (дефекти) на извършеното в изпълнение на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.19. (1) ИЗПЪЛНИТЕЛЯТ е длъжен:

1. Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности.

3. Да спазва всички действащи технически нормативи, стандарти, инструкции и правила за безопасност на труда и да осигури за своя сметка обезопасяване на обекта;

4. Да осигурява винаги достъп до строежа на съответните контролни органи и на представителите на ВЪЗЛОЖИТЕЛЯ и консултанта за осъществяване на строителен надзор по време на стоителството, с когото ВЪЗЛОЖИТЕЛЯ има сключен договор;

5. Да уведомява периодично ВЪЗЛОЖИТЕЛЯ за хода на изпълнението на отделните видове СМР, като осигури възможност на упълномощените представители на ВЪЗЛОЖИТЕЛЯ да упражняват контрол върху изпълнението на възложената работа;

6.Да оформи, съхранява и предоставя, при поискване от представители на ВЪЗЛОЖИТЕЛЯ и на специализираните контролни органи, заповедна книга съгласно чл. 170, ал. 3 от ЗУТ на строежа, съответно подписана и подпечатана от консултанта;

7. Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

8. Да ограничи действията на своя персонал и механизация в границите на строителната площадка, като не допуска навлизането им в съседни терени;

9. Да подържа и представя застрахователни полици, съгласно изискванията на чл.5, ал.2, т.3 и т.4 от *Наредбата за условията и реда за задължително застраховане в проектирането и строителството*, със срок на валидност, изтичащ не по-рано от 2 (два) месеца след срока за изпълнение на възложените с настоящия договор СМР, както и на застраховка „Отговорност на работодателя”.

10. Да отстрани за своя сметка всички недостатъци, открити при приемането на обектите, както и дефекти, появили се в оферираните от него гаранционни срокове. Изпълнителят не отговаря и не поема гаранции за извършената работа, в случай че по нея се появят механични повреди, разкъсвания, възникнали в следствие от монтаж на различни съоръжения при форсмажорни обстоятелства;

11. Да участвува в съставянето на всички актове и протоколи съгласно *Наредба №3 от 31.07.2003г. за съставяне на актове и протоколи по време на строителството;*

12. Да извърши за своя сметка всички работи по отстраняването на виновно допуснати грешки, недостатъци и др., констатирани от строителния надзор, други държавни органи и приемателната комисия.

13. Преди приемане на завършения обект от страна на Комисията, назначена от ВЪЗЛОЖИТЕЛЯ, ИЗПЪЛНИТЕЛЯТ се задължава да почисти и отстрани от обектите излишните материали, отпадъци и различните видове временни работи.

14. Да охранява обекта за своя сметка до предаването им на ВЪЗЛОЖИТЕЛЯ;

15. Да постави указателни табели, стрелки и множество временни стандартни пътни знаци за своевременно уведомяване на водачите за временната организация на движението.

16. Да поддържа в изправност и пълна наличност приетата сигнализация за целия период на строителните работи;

17. Да осигури на свой риск и за своя сметка временното съхраняване на земните маси за обратен насип.

18. Да възстанови за своя сметка всички нанесени поражения върху елементите на градското обзавеждане, уличната и пътна мрежа, проводи и съоръжения към тях, озеленяване, дървесна, цветна и тревна растителност, освен ако не е получил изричното съгласие на Възложителя за обратното.

19. Да подготви, съгласува с институциите и представи на консултанта, осъществяващ строителен надзор и на Възложителя при съставяне на акт образец 15, екзекутивна документация отговаряща на изискванията в ЗУТ за всички открити по време на строителството подземни елементи на инфраструктурата и на новоизградените, в резултат от изпълнението на поръчката подземни и надземни елементи. Документацията трябва да е изготвена от правоспособно по смисъла на ЗКИР (Закона за кадастъра и имотния регистър) лице.

20. ИЗПЪЛНИТЕЛЯТ няма право да се позове на незнание и/или непознаване на обекта, предмет на този договор, поради която причина да иска подписването на допълнително споразумение към същия.

**VІІ. ГАРАНЦИЯ ЗА ИЗПЪЛНЕНИЕ**

Чл.20. (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на............................(словом:..........) лева, представляващи 3 (%) от стойноста на договора посочена в чл.4, ал.1, без ДДС, предоставена в една от следните форми:

(2)Депозит на парична сума в лева в размер на 3% от общата стойност по чл.4, ал.1. по следната банкова сметка на Община Тополовград:

Банка: ......................

Банков код:.................

IBAN:...........................

(3)Банкова гаранция за сума в лева в размер на 3% от общата стойност по чл.4, ал.1. със срок на валидност 2 (два) месеца, след датата на приключване на договора. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

(4) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

Чл.21 При липса на възражения по изпълнението на договора ВЪЗЛОЖИТЕЛЯТ, освобождава гаранцията по чл.21 в срок от 10 календарни дни след подписване на Акт образец №15 за приемане на обекта от страна на Възложителя, без да дължи лихви за периода, през който средствата законно са престояли при него.

Чл.22. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

Чл.23. Разходите по откриването на депозита или на банковата гаранция са за сметка на ИЗПЪЛНИТЕЛЯ, а разходите по евентуалното им усвояване за сметка на ВЪЗЛОЖИТЕЛЯ.

**VIII.ГАРАНЦИОННИ СРОКОВЕ**

Чл.24. (1) Гаранционните срокове за изпълнените СМР, са приети с офертата на ИЗПЪЛНИТЕЛЯ, неразделна част от предложението за изпълнение на поръчката.

(2) Гаранционните срокове започват да текат от датата на получаване на Разрешение за ползване на строежа.

(3)Всички дефекти, възникнали преди края на гаранционните срокове се констатират с протокол, съставен и подписан от представители на ВЪЗЛОЖИТЕЛЯ. Този протокол незабавно се изпраща на ИЗПЪЛНИТЕЛЯ с указан срок за отстраняване на дефекта.

(4) ИЗПЪЛНИТЕЛЯТ се задължава да отстрани за своя сметка появилите се дефекти в гаранционния срок, в срок от 10 (десет) работни дни от получаването на писменото известие от ВЪЗЛОЖИТЕЛЯ, като започне работа не по-късно от 3 (три) работни дни след получаване на известието.

(5) При проявени дефекти, преди края на гаранционните срокове, в резултат на вложени некачествени материали, доставени от ИЗПЪЛНИТЕЛЯ или некачествено извършени работи от ИЗПЪЛНИТЕЛЯ, същият ще ги отстрани за своя сметка в срок, определен от ВЪЗЛОЖИТЕЛЯ. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ, удовлетворявайки вземането си чрез упражняване на правата си по застрахователната полица, съгласно чл.13, ал.2 на наредба за условията и реда за задължително застраховане в проектирането и строителството

(7) Гаранционните срокове не текат и се удължават с времето, през което строежът е имал проявен дефект, до неговото отстранявяне.

**ІХ. ЗАСТРАХОВАНЕ И ОБЕЗЩЕТЕНИЯ**

Чл.25. ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради някаква причина, възникнали при изпълнение на работи по строежа, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

Чл.26. Изпълнителят ще обезщетява ВЪЗЛОЖИТЕЛЯ и неговия персонал, при претенции за щети или смърт, претенции за загуба или повреда на каквато и да е собственост, извън собствеността, представляваща част от строежа, които претенции могат да възникнат при или по повод изпълнение или неизпълнение задълженията на Изпълнителя по договора.

Чл.27. Изпълнителят е отговорен за всички застраховки и обезщетения по отношение на своя персонал и собственост.

**Х. ПРЕКРАТЯВАНЕ НА ДОГОВОРА**

Чл.28. Договорът се прекратява в следните случаи:

(1) С изтичане на срока на договора, включващ срока на изпълнение на възложеното строителство и гаранционните срокове по чл.21, ал.1 на раздел VІІ.

(2). По взаимно писмено съгласие между страните;

(3).Едностранноот ВЪЗЛОЖИТЕЛЯ след изпращане на едноседмично писмено предизвестие, в случай, че:

1. Се констатират съществени отклонения от офертата, допуснати от ИЗПЪЛНИТЕЛЯ;

2. При грубо неизпълнение от страна на ИЗПЪЛНИТЕЛЯ на други негови задълженияпо договора;

*Договорът не се прекратява, ако в срока на предизвестието нарушението бъде отстранено за сметка на ИЗПЪЛНИТЕЛЯ.*

(4) При прекратяването на договора, ИЗПЪЛНИТЕЛЯТ има право да получи цената само на успешно завършените преди прекратяването строителни работи, дължейки неустойка в размер на 10% върху стойността на неизпълнената работа.

(5) При прекратявате на договора договорените гаранции за успешно завършените работи се запазват, като за целта ИЗПЪЛНИТЕЛЯТ издава Гаранционен протокол.

(6) При прекратяване на договора, независимо от вината, ИЗПЪЛНИТЕЛЯТ е длъжен незабавно след узнаването да направи всичко необходимо за приключване на започнатите работи до степен да бъдат годни за ползване от ВЪЗЛОЖИТЕЛЯ.

**ХI.** **НЕПРЕОДОЛИМА СИЛА**

Чл.29 Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл.30. Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл.31.Докато трае непреодолимата сила, изпълнението на задължението се спира.

Чл.32.Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

Чл.33.Липсата на парични средства не представлява непреодолима сила.

Чл.34.В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила услуги.

**ХІІ. НЕУСТОЙКИ И САНКЦИИ**

Чл.35. В случай че не изплати в срок уговореното възнаграждение, ВЪЗЛОЖИТЕЛЯТ ще дължи на ИЗПЪЛНИТЕЛЯ неустойка в размер на 0.5% за всеки ден просрочие, но не повече от 10% от общата стойност на строителните работи, установена в чл.4, ал.1 от договора.

Чл.36. В случай че не извърши в срок възложеното му строителство, ИЗПЪЛНИТЕЛЯТ ще дължи на ВЪЗЛОЖИТЕЛЯ неустойка в размер на 0,5% от общата стойност на строителните работи, установена в чл.4, ал.1 от договора за всеки ден просрочие, но не повече от 10% от общата стойност на строителните работи, установена в чл.4, ал.1.

Чл.37. При отказ да отстрани появилите се дефекти при изпълнение на поръчката в рамките на гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи по отстраняването им, доказани с финансово-счетоводни документи.

Чл.38. (1) В хипотеза на пълно неизпълнение предмета на договора от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 20% от общата стойност на поръчката. Неустойката се заплаща от ИЗПЪЛНИТЕЛЯ в 5 дневен срок, считано от датата на получаване на покана за доброволно изпълнение от страна на ВЪЗЛОЖИТЕЛЯ.

(2) ВЪЗЛОЖИТЕЛЯТ не заплаща за виновно некачествено или неточно изпълнение на задълженията по настоящия договор, установено с констативен протокол. ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на некачествено или неточно извършените дейности.

Чл.39. В случай на констатирани и вписани в заповедната книга от Инвеститорския контрол и СН неспазване на правилата за изпълнение на СМР и „Здравословни и безопасни условия на труд”, ВЪЗЛОЖИТЕЛЯТ може да удържи окончателно до 0,5% от договорената стойност по чл.4, ал.1 .

Чл.40. В случай, че ИЗПЪЛНИТЕЛЯТ не обезпечи валидност на представената от него гаранция за изпълнение на договора в сроковете и при условията, регламентирани в чл.22, ал.1 от настоящия договор и от това последват финансови корекции за ВЪЗЛОЖИТЕЛЯ, ИЗПЪЛНИТЕЛЯТ се задължава да възстанови на ВЪЗЛОЖИТЕЛЯ платената от него сума по наложена финансова корекция, в петдневен срок от получаване на искане за това от ВЪЗЛОЖИТЕЛЯ..

#### ХІІІ. ПОДСЪДНОСТ

Чл.41. Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

Чл.42. В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХІV. ОБЩИ ПОЛОЖЕНИЯ**

Чл.43. Договорът се сключи на основание чл.112 , ал. 1 от Закона за обществени поръчки и Решение №…………./………………… г. на Кмета на Община Тополовград за избор на изпълнител по проведена от Община Тополовград процедура за възлагане на обществена поръчка, във връзка с изпълнение на *Договор между ПУДООС и Община Тополовград.*

Чл.44. Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо от ИЗПЪЛНИТЕЛЯ до ВЪЗЛОЖИТЕЛЯ.

Чл.45. Всяка от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

Договорът се състави и подписа в 3 (три) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

**Приложения:**

**Приложение №1 –** Ценово предложение, с приложения.

**Приложение №2** – Предложение за изпълнение на Изпълнителя, с приложения.

**Приложение №3** – Техническа спецификация на Възложителя.

**Приложение №4** – Застрахователна полица № ............................... от .................... г., издадена от ............................................................;

**Приложение №5 –** Гаранция за изпълнение на договора;

**ВЪЗЛОЖИТЕЛ................. ИЗПЪЛНИТЕЛ:....................**

**ОБЩИНА ТОПОЛОВГРАД**

**ГЛАВЕН СЧЕТОВОДИТЕЛ,**

**ОБЩИНА ДИНКА МИХОВА**